Foto: Index, Hina



DRAGO Prgomet sastao se večeras s premijerom Zoranom Milanovićem u stanu ministra Kotromanovića, doznaje Index

> Petrov potvrdio: Želimo zajedničku vladu SDP-a, HDZ-a i MOST-a!



> Analitičari: Zajednička vlada je nemoguća, ako se HDZ i SDP mogu dogovoriti, ne treba im MOST

Tekst se nastavlja ispod oglasa

Kako doznajemo, glasine da Drago Prgomet zagovara ponavljanje izbora potpuno su netočne te se radi o HDZ-ovskom spinu. Ako dođe do raskola u MOST-u, to odgovara i HDZ-u i SDP-u - HDZ-u u smislu da će isprovocirati nove izbore, a SDP-u u smislu da će neki članovi MOST prijeći kod njih. Prgomet želi da MOST ostane na okupu. HDZ-u se već, doznajemo, priprema za nove izbore bez Karamarka.

MOST želi Vladu u kojoj bi bili HSZ, SDP i MOST

Podsjetimo, MOST je danas obavio razgovore s HDZ-om i SDP-om, nakon čega su na konferenciji za medije kazali da traže sastavljanje Vlade nacionalnog jedinstva, u koju bi ulazili i SDP i HDZ.

"MOST je otvorio razgovore s HDZ-om i SDP-om. Smatramo da Hrvatskoj u ovom trenutku treba jedinstvo. Mi smo u MOST-u uspjeli prevladati svjetonazorske podjele iako smo u početku bili heterogeni. Mi očekujemo od jednih i drugih da razumiju štoje prioritet, a to je gospodarstvo i da se u Hrvatskoj pokuša napraviti jedinstvena vlada. To je jedino kako se mogu učiniti reforme. Jedinstvo je izuzetno potrebno. Smatramo da mi u ovom trenutku možemo biti moderator jedinstvu HDZ-a i SDP-a. Smatramo da oni nakon 25 godina mogu zaustaviti animozitet i teške riječi, barem na dvije godine. To je nužno za Republiku Hrvatsku", kazao je Petrov dodajući kako bi sve drugo bilo prevara birača s njihove strane.



"Sve ostalo, bila bi prevara birača Mosta za koji su glasali i oni koji naginju ulijevo i udesno, ali su svoj glas Mostu dali jer podržavaju ideju da Hrvatska može ići naprijed i da je potrebno jedinstvo.", pojasnio je.



"U idućem razdoblju slijedi usuglašavanje reformi s jedne i s druge strane, nakon prve i druge faze, uslijedit će definiranje mandatara i to će biti zadnja faza. Ovo je tek početak razgovora. Danas smo iznijeli glavna načela. Drugi uvjet je da svi zajedno sjednemo za stol. I mi ćemo također predložiti mandatara vlade. O mandatarima ćemo razgovarati tek nakon što dogovorimo prvu i drugu fazu.", rekao je Petrov.



Karamarko odbio: Ne želim surađivati s SDP-om



"Kad ja budem mandatar vlada će biti ekspertna i stručna", poručio je Karamarko nakon pressice MOST-a, tvrdeći da su oni pobjednička stranka. "Nemojte to zaboraviti, mi smo pobjednici", dodao je. "Mene zanimaju programi, pustimo osobne ambicije", rekao je Karamarko a onda započeo rečenicu: "Kad ja budem mandatar..."



Otkrio je da su oni svoj program pokazali MOST-u i rekli im da ako imaju bolje da neka im pokažu.



"Mi imamo kompletan program, koji je dobar.", kazao je.